Eesti tarbija usaldab kodumaist toitu ja toidutööstust – Äri | GoodNews
Avaleht Majandus Eesti tarbija usaldab kodumaist toitu ja toidutööstust
Enamikus uuritud kaubagruppidest moodustas kodumaise toidukauba osakaal üle poole käibest, sh seitsmes tootegrupis üle 80 protsendi. „Vorstide-, suitsuliha-, piima- ja leivatoodegrupis, seal, kus sortiment on kõige suurem, oli käive koguni üle 90 protsendi,“ tõi positiivse tõdemusena välja uuringut tutvustanud Marje Josing konjunktuuriinstituudist.
2019. aastal paranes Eesti toidukauba positsioon varasemaga võrreldes 14 tootegrupis: piim, suitsuvorstid, leib, või, lihakonservid, jogurt, veiseliha, sealiha, jäätis, juust, konservkurk, mahl ja küpsised. Kõige enam kasvatasid käibes osakaalu veiseliha, sealiha, lihakonservid ja või. „Eesti tarbija eelistused näitavad, et Eesti on maitsva ja kvaliteetse toidu maa,“ ütles maaeluminister Arvo Aller.
„Ministeeriumis oleme üheks oma tegevuse prioriteediks seadnud teadlike tarbijate kasvatamise ja toidukultuuri au sees hoidmise. Selle üks väljundeid on traditsiooniks saanud toidupiirkonna valimine,“ lisas Aller, kes andis ühtlasi teada, et aasta 2020 on Haapsalu ja Läänemaa maitsete aasta. Toidupiirkonna ametliku tiitli annab mai alguses Läänemaale üle Vana-Võromaa.
eelmine Tourestile tullakse reisisihtkohti tutvustama 32 riigist
järgmine Tiit Pruuli ostis portaali Reisiguru